พิพิธภัณฑ์ประวัติศาสตร์ฉ่านซี

พิพิธภัณฑ์ประวัติศาสตร์ฉ่านซี เป็นพิพิธภัณฑ์ขนาดใหญ่ในนครโบราณซีอาน ตั้งอยู่ทางเหนือของเจดีย์ห่านใหญ่ มณฑลฉ่านซี ประเทศจีน พิพิธภัณฑ์นี้เป็นหนึ่งในพิพิธภัณฑ์รัฐขนาดใหญ่ในจีนแห่งแรก ๆ ที่มีสิ่งอำนวยความสะดวกสมัยใหม่ และเป็นหนึ่งในพิพิธภัณฑ์ที่ใหญ่ที่สุด ของสะสมของพิพิธภัณฑ์มีจำนวนราย 370,000 ชิ้น ซึ่งรวมถึงภาพจิตรกรรมฝาผนัง จิตรกรรม เครื่องปั้นดินเผา เหรียญ และวัตถุจากโลหะ พิพิธภัณฑ์หลังปัจจุบันสร้างขึ้นในระหว่างปี 1983 ถึง 2001 ด้วยสถาปัตยกรรมที่ถอดแบบมาจากของราชวงศ์ถัง ประวัติศาสตร์ พิพิธภัณฑ์ประวัติศาสตร์ฉ่านซีสร้างขึ้นตั้งแต่ปี 1983 ก่อนจะเปิดให้บริการอย่างเป็นทางการเมื่อเดือนมิถุนายน 1991 ด้วยพื้นที่ที่ดินของพิพิธภัณฑ์ขนาด 65,000 ตารางเมตร (700,000 ตารางฟุต) ประกอบด้วยพื้นที่ตัวอาคารขนาด 55,600 ตารางเมตร (598,000 ตารางฟุต) ห้องเก็บโบราณวัตถุขนาด 8,000 ตารางเมตร (86,000 ตารางฟุต), โถงจัดแสดงขนาด 11,000 ตารางเมตร และวัตถุในสะสมรวมกว่า 370,000 ชิ้น ของสะสม ของสะสมชิ้นสำคัญของพิพิพิธภัณฑ์ เช่น: ซากฟอสซิลของมนุษย์หลันเถียน ซึ่งมีชีวิตอยู่ก่อนมนุษย์ปักกิ่ง วัตถุจากกรุสมบัติหมู่บ้านเหอเจียจากสมัยราชวงศ์ถังซึ่งค้นพบในปี 1970 พลธนูคุกเข่า ขนาด 120 เซนติเมตร (47 นิ้ว) จากสุสานจักรรพดิจิ๋นซีฮ่องเต้ ภาพปูนเปียกและตุ๊กตาเครื่องปั้นดินเผาจากสุสานของเจ้าหญิงหลี่ เซียนฮุย จากสมัยราชวงศ์ถัง ตราประทับของจักรพรรดิ ทำจากมรกต มาจากจักรวรรดิฮั่นตะวันตก ค้นพบใกล้กับสุสานของจักรพรรดิฮั่นเกาซู่ อ้างอิง แหล่งข้อมูลอื่น Shaanxi History Museum website Shanxi History Museum information เก็บถาวร 2017-12-28 ที่ เวย์แบ็กแมชชีน